1991 йылдағы Молдавияның бойондороҡһоҙлоғо тураһында декларацияла румын теле дәүләт теле тип иғлан ителә. 1994 йылда Молдавия Конституцияһы Молдавияның дәүләт теле латин графикаһы нигеҙендә эшләгән молдаван теле тип нығыта. 2013 йылдың 5 декабрендә республиканың Конституцион суды, бойондороҡһоҙлоҡ тураһында Декларация һәм Конституция юридик яҡтан бер бөтөн, төрлөсә яҙылған урын булғанда, Бойондороҡһоҙлоҡ тураһында декларация Конституциянан өҫтөнлөк итә тип ҡарар итә, һәм румын телен Молдавияның дәүләт теле тип таный; шулай булыуға ҡарамаҫтан, парламент илдең төп законына был мәсьәлә буйынса үҙгәрештәр индермәй. 2018 йылда Конституция тексында, шулай уҡ күп кенә башҡа хоҡуҡи акттарҙа, «молдаван теле» синтагмаһы һаҡлана.